સમારંભમાં સ્વૈચ્છિક રક્તદાન પ્રવૃત્તિને પ્રોત્સાહન આપનારી વિવિધ સંસ્થાઓને ટ્રોફી આપવામાં આવી હતી, જેમાં સ્વ. હિંમતભાઈ જે. પટેલ (કોન્ટ્રાક્ટર)ની સ્મૃતિમાં કલાબહેન હિંમતભાઈ પટેલ તરફથી સહકારી મંડળીને અપાતો એવોર્ડ આ વર્ષે અમૂલ ડેરી આણંદને (રક્ત બોટલ 662) એનાયત કરાયો હતો. સ્વ. કેપ્ટન અરુણ પટેલની સ્મૃતિમાં પ્રમીલાબહેન નવીનચંદ્ર પટેલ તરફથી બેસ્ટ મોટિવેટરનો એવોર્ડ લાયોનેસ ક્લબ આણંદને (રક્ત બોટલ 523) મળ્યો હતો. ચંદુભાઈ વી. દોશી તરફથી તેમના પિતા સ્વ. વલ્લભજી લક્ષ્મીચંદ દોશીની સ્મૃતિમાં સેવાકીય સંસ્થા માટે અપાતો એવોર્ડ સંજીવની ટ્રસ્ટ, આણંદ (રક્ત બોટલ 257)ને, દીપકભાઈ સી. પટેલ તરફથી શૈક્ષણિક સંસ્થાને અપાતો એવોર્ડ જીસેટ કોલેજ (રક્ત બોટલ 159) વલ્લભ વિદ્યાનગરને, કૌશિકભાઈ જયંતીભાઈ દોશી તરફથી સ્વ. મણિભાઈ નરસિંહભાઈ દોશી ચેરિટેબલ ટ્રસ્ટ હેઠળ વધુ રક્તદાન કરનાર ઔદ્યોગિક સંસ્થાને અપાતો એવોર્ડ કેટલ ફીડ ફેક્ટરી, (રક્ત બોટલ 213) કણજરીને અપાયો હતો. સ્વ. ડો. ચિતરંજનભાઈ ડી. પટેલની સ્મૃતિમાં શારદાબહેન ચિતરંજનભાઈ પટેલ તરફથી ગ્રામ્ય વિસ્તારમાં વધુ રક્તદાન મેળવી આપનાર ગામને અપાતો એવોર્ડ ધ કાલુપુર કોમર્શિયલ સહકારી મંડળી બેન્ક લિમિટેડ (રક્ત બોટલ 104), ખંભાતને, ઉમલાવ, રાવળાપુરા – દૂધ ઉત્પાદક સહકારી મંડળી લિ., આસ્થા, આણંદ, શ્રી રામકૃષ્ણ સેવા મંડળ, આણંદ, સંકેત સેલ્સ ઇન્ડિયા આણંદ તથા શ્રી જલારામ સેવા ટ્રસ્ટ, બોરસદને પણ એવોર્ડ એનાયત કરાયા હતા, જ્યારે કમ્ફી પરિવારને આ એવોર્ડ તેમનાં માતુશ્રી સ્વ. મંગળાબાના જન્મદિવસ નિમિત્તે આયોજિત રક્તદાન શિબિર (રક્ત બોટલ 258) માટે પ્રદીપભાઈ અને કિરણભાઈને સન્માનિત કરવામાં આવ્યા હતા.